**Finn Spring Oy** on suomalainen, Toholammin Härkänevan kylässä sijaitseva lähdevesiä ja virvoitusjuomia valmistava perheyritys. Yrityksellä on tuotantolaitos myös Lestijärvellä. Finn Spring on Suomen suurin lähdeveden pullottaja, ja sen markkinaosuus Suomessa on noin 90 prosenttia. Finn Spring työllistää noin 100 henkilöä. Yrityksen pullottama lähdevesi pulppuaa Multilan luonnonlähteestä. Finn Spring pullottaa erilaisia lähdevesipohjaisia juomia yli 90 miljoonaa litraa vuodessa.

Finn Spring valmistaa oman SPRING-tuotemerkin lisäksi juomia asiakkaiden omilla merkeillä.

Yrityskuvaus
------------

Finn Springin omistajat Virpi ja Hannu Ali-Haapala olivat alun perin karjatilallisia. Koska karjanpito ei ollut taloudellisesti kannattavaa, syntyi idea lähdeveden hyödyntämisestä ja sen luomista mahdollisuuksista. Finn Spring merkittiin kaupparekisteriin 20. maaliskuuta 1991. Aluksi vettä myytiin Venäjälle, koska Suomen markkinat olivat pienet. Pullotetusta lähdevedestä tuli vähitellen suosittua ja lähdevesituotteista varteenotettavia vaihtoehtoa kuluttajien arkipäivässä. Tämä avasi markkinat myös kotimaahan. Nykyisin Finn Springin markkinaosuus lähdevesien valmistajana Suomessa on noin 90 prosenttia. Finn Spring Oy on edelleen perheen omistuksessa ja toinen sukupolvi on jo mukana yrityksen toiminnassa. 

Nykyään Finn Spring valmistaa lähdevesien lisäksi lukuisia muita lähdevesipohjaisia juomia. Finn Spring valmistaa SPRING-merkin alla lähdevesiä, vichy- ja kivennäisvesiä, makuvesiä, virvoitusjuomia ja alkoholittomia siiderijuomia.  SPRING-tuotteita myydään kotimaan lisäksi Venäjällä, Saksassa, Arabiemiraateissa ja muissa Lähi-idän maissa sekä Kiinassa ja Etelä-Koreassa. SPRING-tuotteiden aiheuttama hiilijalanjälki on hyvitetty.

Vuonna 2011 Finn Spring osti 80 prosenttia ruotsalaisesta Guttsta Källa AB -nimisestä perheyhtiöstä, joka valmistaa kivennäisvesiä ja virvoitusjuomia. Guttsta Källa omistaa luontaisen kivennäisvesilähteen, joka on yksi seitsemästä rekisteröidystä kivennäisvesilähteestä Ruotsissa. Ennen yritysostoa Finn Spring vei tuotteita Ruotsiin tytäryhtiö Nyspring AB:n kautta.

Finn Springin Härkänevan päätoimipisteen yhteydessä sijaitsee yrityksen tehtaanmyymälä ja kahvilaravintola Lylyn Pisara, jossa on myös lähdevedellä toimiva uimahalli.

Yrityksen tuotemerkit
---------------------

Spring, Spring Aqua Premium ja Ukko-Pekka ovat Finn Spring Oy:n tuotemerkkejä.

Tuomio ympäristörikoksesta
--------------------------

Vaasan hovioikeus tuomitsi helmikuussa 2022 Finn Springin maksamaan ympäristön turmelemisesta 40 000 euroa yhteisösakkoa ja menettämään valtiolle rikoksen tuottamana taloudellisena hyötynä 250 000 euroa. Yhtiö oli vuosina 2005–2019 johtanut jätevesiä luontoon sekä Toholammin että Lestijärven tehtaallaan ympäristölupaehtojen vastaisesti ilman riittävää käsittelyä, mistä aiheutui ympäristön pilaantumista. Aiemmin käräjäoikeus oli hylännyt kaikki syytteet.

Lähteet
-------

1. 1 2 3 4  Patentti- ja rekisterihallituksen ja verohallinnon yhteinen yritystietojärjestelmä Patentti- ja rekisterihallitus ja verohallinto. Viitattu 14.1.2011. [vanhentunut linkki]
2. 1 2 3 4  Finder yritystieto Fonecta Oy. Viitattu 21.10.2014.
3. ↑   Finder
4. 1 2 3  Patana, Arja-Leena: Maito vaihtui vedeksi. (Turun Sanomien viikkoliite) *Extra*, 8.1.2011, s. 4 ja 5. Turku:  TS-Yhtymä.
5. ↑  Historia *finnspring.fi*. Finn Spring Oy.  Arkistoitu 26.10.2014. Viitattu 16.10.2013.
6. ↑  Finn Spring | Finn Spring valmistajana *finnspring.fi*.  Arkistoitu 11.7.2019. Viitattu 11.7.2019.
7. ↑  Finn Spring | Liikeidea ja arvot *finnspring.fi*.  Arkistoitu 11.7.2019. Viitattu 11.7.2019.
8. ↑  Suomalaisessa pikkukylässä pullotetaan yhtä maailman parhaista lähdevesistä - kaikki sai alkunsa ulkomailla asuneen siskon kommentista *www.iltalehti.fi*. Viitattu 17.7.2019.
9. ↑  Finn Spring | Historia *finnspring.fi*.  Arkistoitu 11.7.2019. Viitattu 11.7.2019.
10. ↑  Finn Spring | Tuoteperheet *finnspring.fi*.  Arkistoitu 11.7.2019. Viitattu 15.7.2019.
11. ↑  Finn Spring Oy - Y-tunnus: 0849203-8 - Yritystiedot, taloustiedot, päättäjät & hallituksen jäsenet *www.finder.fi*. Viitattu 15.7.2019.
12. ↑  Finn Spring *www.finnspring.fi*. Viitattu 4.5.2016.
13. ↑  Finn Spring | Tuoteperheet *finnspring.fi*.  Arkistoitu 11.7.2019. Viitattu 17.7.2019.
14. ↑  Kluukeri, Iina & Möller, Sari: Lähdevesijätti Finn Spring tuomittiin hovissa 290 000 euron korvauksiin sekä sakkoihin ympäristön turmelemisesta *Yle Uutiset*.  4.2.2022. Viitattu 4.2.2022.

Aiheesta muualla
----------------

* Finn Spring Oy:n verkkosivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Toholampi |
| --- |
|  |
| 
* Keski-Pohjanmaa
* Kaustisen seutukunta

 |
|  |
| Historia | 
* Sahan-Kalle

 | Toholammen vaakuna |
|  |
| Kylät | 
* Alakylä
* Asiala
* Hirvikoski
* Häkkilä
* Härkäneva
* Kirkonkylä
* Kleemola
* Kotila
* Jämsä
* Lamu
* Markki
* Maunu
* Määttälä
* Oikemus
* Parhiala
* Riuttanen
* Purontaka
* Sykäräinen

 |
|  |
| Luonto | 
* Lestijoki

 |
|  |
| Talous | 
* Finn Spring
* Maitokolmio

 |
|  |
| Kulttuuri | 
* Toholammin Puhallinorkesteri
* *Taideteokset ja muistomerkit*

 |
|  |
| Seurakunnat | 
* Toholammin seurakunta
	+ Toholammin kirkko
	+ Toholammin ja Lestijärven rauhanyhdistys
* Toholammin helluntaiseurakunta

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* Toholammin Urheilijat

 |
|  |
| Liikuntapaikat | 
* Jämsän kylän kenttä
* Kerttulan kenttä
* Kuusiston jalkapallokenttä
* Kuusiston pesäpallokenttä
* Toholammin urheiluhalli

 |

 |
|  |
| Liikenne | 
* Eskolan metsärata
* Kantatie 63
* Seututie 775

 |
|  |
| Muuta | 
* Toholammin vaakuna

 |

 |